Diari Oficial de la Generalitat Valenciana


Sumari del DOGV 3475, del 16-04-1999 (1999/2259)

ORDRE de 5 de març de 1999, de la Conselleria de Cultura, Educació i Ciència per la qual s'autoritza provisionalment per a impartir el primer cicle d'Educació Secundària Obligatòria, al centre docent privat CEBAT-Centre d'Estudis Atlas, de Mutxamel, durant els cursos escolars 1997/98 i 1998/99.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3475

Data del DOGV
:   16-04-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/2259


Data del document
:   05-03-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Mutxamel
    * ensenyament privat

ORDRE de 5 de març de 1999, de la Conselleria de Cultura, Educació i Ciència per la qual s'autoritza provisionalment per a impartir el primer cicle d'Educació Secundària Obligatòria, al centre docent privat CEBAT-Centre d'Estudis Atlas, de Mutxamel, durant els cursos escolars 1997/98 i 1998/99. [1999/X2259]
  
L'expedient ha sigut iniciat pel representant de la titularitat del centre docent privat CEBAT-Centre d'Estudis Atlas, de Mutxamel, en sol·licitud d'autorització provisional per a impartir el primer cicle de l'Educació Secundària Obligatòria.
  
L'Ordre de 6 de maig de 1992 (DOGV de 24.06.1992) autoritzà el centre per a impartir ensenyaments d'Educació Primària, per a 16 unitats i 400 llocs escolars.
  
Atés que de l'informe de la Inspecció Educativa es desprén que el centre reunix les condicions establides en la disposició transitòria sèptima del Reial Decret 1.004/1991, de 14 de juny, sobre requisits mínims de centres que impartixen ensenyaments de règim general no universitaris.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.1990), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 173/1998, de 16 de febrer (BOE de 17.02.1998); el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartixen ensenyaments de règim general no universitaris; i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Autoritzar provisionalment per a impartir ensenyaments de primer cicle d'Educació Secundària Obligatòria, durant els cursos escolars 1997/98 i 1998/99, al següent centre docent privat:
  
Centre: CEBAT- Centre d'Estudis Atlas
  
Codi: 82369236
  
Titular: José I. Garrigós Gosálvez i José Luis Curt Tomás
  
Adreça: carretera Vilafranquesa - San Juan de Alicante, km. 8
  
Localitat: Mutxamel
  
Província: Alacant
  
Ensenyaments que s'autoritzen provisionalment: Primer cicle de l'Educació Secundària Obligatòria per a 1 unitat i 30 llocs escolars.
  
Segon
  
Esta autorització afecta exclusivament els cursos escolars 1997/98 i 1998/99, sense perjudici de la possibilitat de pròrroga en cursos successius, sempre que continuen donant-se les condicions que la justifiquen, i tindrà el límit temporal que establix la normativa vigent d'aplicació.
  
Tercer
  
El funcionament de les mencionades unitats de primer cicle d'Educació Secundària Obligatòria es farà en els espais que el centre té autoritzats com a d'Educació Primària, i en conseqüència, la suma total d'unitats d'Educació Secundària Obligatòria i Primària no podrà excedir el nombre autoritzat per a est últim nivell.
  
DISPOSICIÓ ADDICIONAL
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interessat podrà interposar recurs contenciós administratiu, davant el Tribunal Superior de Justícia de la Comunitat Valenciana en el termini de dos mesos o deu dies, si s'opta per seguir el procediment per a la protecció dels drets fonamentals de la persona, comptadors en els dos casos des de l'endemà de la seua notificació o publicació, segons corresponga. Tot això conformement al que es disposa en els articles 10,14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 5 de març de 1999
  
El conseller de Cultura, Educació i Ciència,
  
MANUEL TARANCÓN FANDOS